Sakaria 5 | Beibele Inthaneteng | Phetolelo ya Lefase le Lefsa
5 Ka buša ka tsoša mahlo ka lebelela; ka bona lengwalo la go phuthwa leo le fofago.+
2 Morongwa a re go nna: “O bona’ng?”+
Nna ka re: “Ke bona lengwalo la go phuthwa leo le fofago, botelele bja lona ke dikubiti tše masomepedi gomme bophara bja lona ke dikubiti tše lesome.”
3 Ke moka a re go nna: “Ye ke thogako yeo e welago lefase ka moka.+ Le ge go utswa go ileditšwe go ya ka seo se ngwadilwego ka thoko ye ya lengwalo, fela bao ba utswago+ ga ba otlwe; le bao ba enago ka maaka+ ga ba otlwe, gaešita le ge go ena ka maaka go ileditšwe ka thoko yela ya lengwalo.+
4 ‘Ke ntšhitše thogako,’ o re’alo Jehofa wa madira, ‘gomme e tla wela ntlo ya lehodu le ntlo ya yo a enago ka maaka ka leina la ka;+ e tla tsena dintlong tša bona ya di senya, ya senya le dikota tša tšona gotee le maswika a tšona.’”+
5 Ke moka morongwa yo a bego a bolela le nna a tla go nna a re: “Emiša mahlo a gago o bone seo se tlago.”
6 Nna ka re: “Selo seo ke’ng?”
Yena a re: “Selo se se tlago ke seroto.”* Ke moka a iša pele a re: “Se emela batho ba kgopo lefaseng ka moka.”
7 Ka bona sekhurumelo sa ntikodiko sa morodi sa khurumologa gomme ka serotong go be go dutše mosadi.
8 A re: “Yo ke Bokgopo.” Ke moka a mo katela ka serotong,+ ge a fetša a se khurumela ka sekhurumelo sa morodi.
9 Ka tsoša mahlo ka lebelela, ka bona go etla basadi ba babedi bao ba bego ba akaletše moyeng. Diphego tša bona di be di etša tša mogolodi. Bona ba kukela seroto sebakabakeng.
10 Ka re go morongwa yo a bego a bolela le nna: “Ba iša seroto seo kae?”
11 Yena a re go nna: “Ba yo agela+ mosadi yoo ntlo nageng ya Shineara;+ e tla re ge e fedile, o tla išwa gona moo a agetšwego gona.”
mailto:?body=Bala Beibele Inthaneteng%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D38%26Chapter%3D5%26wtlocale%3DSE%26srcid=share⊂ject=Bala Beibele Inthaneteng